Document ID: 32003R1437

Komission asetus (EY) N:o 1437/2003,
annettu 12 päivänä elokuuta 2003,
muiden kuin kahdenvälisten sopimusten, pöytäkirjojen tai muiden järjestelyjen taikka muiden yhteisön erityisten tuontimenettelyjen soveltamisalaan kuuluvien tiettyjen kolmansien maiden tekstiilituotteiden tuontiin sovellettavasta yhteisestä menettelystä annetun neuvoston asetuksen (EY) N:o 517/94 liitteiden I, II, III B ja VI muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon muiden kuin kahdenvälisten sopimusten, pöytäkirjojen tai muiden järjestelyjen taikka muiden yhteisön erityisten tuontimenettelyjen soveltamisalaan kuuluvien tiettyjen kolmansien maiden tekstiilituotteiden tuontiin sovellettavasta yhteisestä menettelystä 7 päivänä maaliskuuta 1994 annetun neuvoston asetuksen (EY) N:o 517/94(1), sellaisena kuin se on viimeksi muutettuna asetuksella (EY) N:o 1309/2001(2), ja erityisesti sen 28 artiklan,
sekä katsoo seuraavaa:
(1) Tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta 1 päivänä elokuuta 2002 annetulla komission asetuksella (EY) N:o 1832/2002(3) tehdyt muutokset edellyttävät asetuksen (EY) N:o 517/94 liitteen I muuttamista. Selkeyden vuoksi kyseinen liite olisi korvattava kokonaan uudella liitteellä.
(2) Serbia ja Montenegron valtioliiton uuden perustuslain, jolla Jugoslavian liittotasavallan nimi muutettiin 4 päivästä helmikuuta 2003 Serbia ja Montenegroksi, voimaantulon vuoksi on suotavaa korvata mainitun entisen tasavallan nimi aina, kun se esiintyy liitteissä II, III B ja VI.
(3) Asetusta (EY) N:o 517/94 olisi näin ollen muutettava vastaavasti.
(4) Tässä asetuksessa säädetyt toimenpiteet ovat tekstiilikomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 517/94 seuraavasti:
1) Korvataan liite I tämän asetuksen liitteessä olevalla tekstillä.
2) Korvataan ilmaus "Jugoslavian liittotasavalta" ilmauksella "Serbia ja Montenegro" aina, kun se esiintyy asetuksen liitteissä II, III B ja VI.
2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
Asetuksen 1 artiklan 1 kohtaa sovelletaan 1 päivästä tammikuuta 2003.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä elokuuta 2003.

Labels: 1
3
18
5